# Το βαλς του Ορφέα

Διαβάστε τους στίχους του Στρατή Πασχάλη και ακούστε τη μελοποίησή τους από την Κατερίνα Πολέμη.
Το τραγούδι ακούστηκε στην παράσταση Ευρυδίκη της Sarah Ruhl σε σκηνοθεσία του Δημήτρη Τάρλοου στο Θέατρο Πορεία το 2012.
Στη συνέχεια, συζητήστε στην ολομέλεια της τάξης για τη σχέση τέχνης και συναισθήματος.
ΤΟ ΒΑΛΣ ΤΟΥ ΟΡΦΕΑ
Είσαι μέσα μου σιωπή
είσαι η Ευρυδίκη
δεν μπορώ να’ρθω ως εκεί
μα σ’ αναζητώ
Τα δυο χέρια μου σου λένε
θα ’ρθω να σε πάρω
μα τα μάτια μου κοιτούν
μόνο μια σκιά
Πόσο σ’ αγαπώ
όταν σ’αγαπώ
και δεν μου μιλάς
και σ’ αναζητώ
θέλω να σε βρω
να παραμιλάς
γύρω απ’το νερό
και να μου μιλάς
και να σου ζητώ
να σ’ αναζητώ
θα σ’ αναζητώ
για να μη σε βρω
είσαι μακριά
είμ’ εδώ κοντά
ήρθα ως εδώ
για να σε κοιτώ
εδώ
κι ώσπου να σε βρω
θα σε κυνηγώ
πες μου αν θες εσύ
κάποτε η φυγή
σου ’δωσε φιλί
μέσ’ απ’ την πληγή
μέσ’ απ’ τη φωνή
βγήκε η μουσική.
Πασχάλης, Σ. (2024). Το βαλς του Ορφέα. Στίχοι γραμμένοι για τη σκηνή. Αθήνα: Κάπα Εκδοτική, σ. 51-52.

Your browser does not support the audio element.